Publication: Magyar Közlöny
Issue: MK-2002-43 (Year: 2002, Number: 43)
Era: 1990-2004
Section: — az 1995. évi LXVI. törvény szerinti iratkezelést,
Paragraph Index: 782

3. A munkaterület leírása A mozgókép-forgalmazás és -üzemeltetés (a továbbiakban: mozgóképterjesztés) mozgóképeknek (mozi-, televíziós és videofilmeknek) a közönséghez történõ eljuttatását, illetve a konkrét film-nézõ találkozások megtervezését és megszervezését jelenti. A mozgóképterjesztés mint tevékenységi folyamat átfogja a film útját az átvételtõl a nézõközönséggel való találkozásig, beleértve a folyamat eredményeinek visszajelzését is. A mozgóképterjesztés mint intézményrendszer magába foglalja az országos, a regionális és a lokális hatókörû kereskedelmi vállalkozásokat egyfelõl és — másfelõl — a filmkultúra-terjesztés speciális intézményeit. A mozgóképterjesztõ tevékenység professzionális gyakorlása sajátos „terjesztõi” tudást (speciális áru- és piacismereteket, speciális szelekciós-szerkesztõi és közvetítõi ismereteket, képességeket és jártasságokat) igényel, amely kiegészül számos nem specifikus (mûszaki-technikai, társadalmi, gazdasági, vállalkozói, marketing stb.) ismereteknek a terület sajátosságaira alkalmazott képességszintû birtoklásával. A mozgóképterjesztés tevékenység- és intézményrendszerének rendkívül szétágazó (három nemzetgazdasági ágat is átfogó) és komplex jellege szükségessé teszi, hogy a szakma valamennyi szereplõje számára közös tudásanyagon (a szakmai törzsanyagon túl) tevékenységi szintenként és tevékenységi körönként differenciált legyen a szakmai követelményrendszer is. A) Középfokú szakképesítéssel megszerezhetõ tudást (ismereteket, készségeket és jártasságokat) igényelnek a mozgóképterjesztés alapegységeinek (a mozik, videotékák, filmklubok, kábeltelevíziók) vezetõi, valamint az országos és regionális hatáskörû kereskedelmi és/vagy filmkulturális intézmények részegységeinek vezetõi, illetve végrehajtó-szervezõi munkakörei. B) Felsõfokú szakképesítéssel megszerezhetõ tudást (ismereteket, készségeket és jártasságokat) igényelnek az országos és regionális hatókörû kereskedelmi és/vagy filmkulturális intézmények vezetõi, irányító és tervezõ-szervezõi munkakörei. III. A szakképesítés szakmai követelményei A) A középfokú mozgókép-forgalmazó és -üzemeltetõ képesítés követelményei Mozgóképterjesztés:

Source: https://magyarkozlony.hu/hivatalos-lapok/64ebf3aed713276380303c2bff2be3b8fff5a054/dokumentumok/702ffd5429fdf78b675b7dee4704804e52733bb5/letoltes